दिल्ली विश्वविद्यालय के छात्रसंघ अध्यक्ष रॉकी तुसीद ने कहा कि वह संबंधित अधिकारियों के सामने इस मामले को उठाएंगे। तुसीद ने एएमयू विवाद का जिक्र करते हुए कहा कि छात्रों को धार्मिक आधार पर बांटने की कोशिश की गई है। कांग्रेस की छात्र शाखा एनएसयूआई की तरफ से भी बयान दिया गया। एनएसयूआई के मीडिया इंचार्ज नीरज मिश्रा ने कहा- ”सेंट स्टीफन कॉलेज छात्रों को उत्कृष्ट गुणवत्ता वाली शिक्षा प्रदान करने में एक चमकदार बीकन के तौर पर रहा है और युवा दिमाग को आकार देने में एक महत्वपूर्ण भूमिका निभाई है जिसका नीति बनाने के फैसलों में सकारात्मक असर देखा गया है। इस प्रकार की घटना से संस्थान के भवन और जिस भारत के विचार की भावना के साथ यह खड़ा है उसको नुकसान पहुंचा है। यह घटना निंदाजनक है और जो लोग इसमें दोषी पाए जाएं उनके खिलाफ सख्त कार्रवाई की जानी चाहिए।”